155 કરોડના બિટકોઈન ખંડણી કેસમાં સૂત્રધાર શૈલેષ ભટ્ટે વર્ષ 2013માં કરજણ ગામ પાસે કાલુપુર સ્વામિનારાયણ સંપ્રદાયના સાધુ માટે જમીન ખરીદીના નામે 14 કરોડની ઠગાઈ કર્યાની તપાસ અંતે CIDને સોંપવામાં આવી છે. ગત તા. 27-2-2018ના રોજ કરજણ પોલીસ સ્ટેશનમાં કરજણની 14 કરોડની જમીન કાલુપુરના કે.પી. સ્વામી, નાના સ્વામી, આત્મપ્રકાશ સ્વામીને અપાવવાનું કહી છેતરપિંડી કરાયાનો આક્ષેપ થયો છે. MOU કરી 13.75 કરોડ મેળવી લીધા પછી જમીનનો દસ્તાવેજ સુરતના ચાર વ્યક્તિને કરી આપ્યો હતો. શૈલેષ ભટ્ટના પૈસા પડાવવાના કારનામા પૈકીના વધુ એક કારસ્તાનની તપાસ હવે CID કરશે.